25PES-234
Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hauek aurkezten ditu, Nafarroako Gobernuak idatziz erantzun ditzan:
2022ko irailaren 10ean, Nafarroako Gobernuak eta Correosek lankidetza-hitzarmen bat sinatu zuten Nafarroan CorreosLabs sortzeko. CorreosLabs berrikuntzarako diziplina anitzeko langunea da, eta Correosen Nafarroako egoitzaren lehenbiziko solairuan kokatuko litzateke, Iruñeko Sarasate pasealekuan.
Hitzarmena Unibertsitateko, Berrikuntzako, eta Eraldaketa Digitaleko kontseilari Juan Cruz Cigudosak eta, Nafarroako Enpresa Korporazio Publikoaren izenean haren zuzendari nagusi Francisco Fernándezek sinatu zuten orduan. Correosen aldetik, Leire Díaz Erakunde Harremanetarako eta Filateliako zuzendariak eta Edelmiro Castro Aktibo eta Instalazioetako zuzendari kudeatzaileak sinatu dute.
CorreosLabs Navarra anbizio bati erantzuteko sortu zen: Nafarroako Foru Komunitatea Living Lab Regional bihurtzea (Navarra as a Living Lab). Nafarroako Gobernuaren proiektua zen, foru-erkidegoa bultzatu eta berrikuntza irekiko, esperimentazio teknologikoko eta erakusleen garapenerako lurralde bihurtzea bilatzen duena; azken batean, nazioartean erreferentzia izanen den eredu bihurtzea. 
Nafarroako Gobernuko Unibertsitateko, Berrikuntzako eta Eraldaketa Digitaleko Departamentuaren ustez, berriz, CorreosLabs ezartzea aukera bat zen Nafarroa puntako lurralde gisa kokatzeko berrikuntzaren arloan, bere berrikuntza-ekosistemaren garapena sustatuz, bai eta lurraldean enpresa berritzaileak sortu eta garatzeko ere. Horretarako, Nafarroako Enpresa Korporazio Publikoaren laguntza du Departamentuak.
Garai hartan kontseilari zen Cigudosaren hitzetan, "Nafarroak lankidetza eta berrikuntza irekiko ibilbide, kultura eta esperientzia sendoa du, CorreosLabs sortzearekin indartuko dena. Diziplina anitzeko langune berri horren helburua izanen da enpresen, profesionalen, sektore publikoaren eta berrikuntza-sistemaren arteko topagune izatea, sinergiak sortzeko eta proiektu berritzaileak garatzeko, hori guztia «berrikuntza irekiaren» ikuspegiarekin".
1.- Zertan da proiektu hori?
2.- Nafarroako Gobernuak zer konpromiso hartu zuen sinatutako akordio horretan?
3.- Proiektua egin izan ez bada, zergatik ez da egin?
Iruñean, 2025eko maiatzaren 29an
Foru parlamentaria: Ángel Ansa Echegaray
